《古诗 其四》
宋代·庞谦孺

初日照池底，游鱼戏涟漪。落日延西林，蜻蜓弄斜晖。

忘情体自适，不但禽鸟微。以兹慰心胸，富贵如何违。

舍策看清溪，步屧临荆扉。青天委长流，孤云无所依。

居然忘物我，身世忽若遗。

作者简介：庞谦孺（一一一七～一一六七），字祐甫，晚号白蘋老人，单州（今山东单县）人，寓居吴兴。高宗绍兴十年（一一四○），以季父恩为将仕郎。历泰州海陵尉，两浙西路提点刑狱司干办公事，江南东路转运司干办公事，镇江府观察推官。孝宗乾道三年（一一六七）权监饶州景德镇，寻卒，年五十一。有《白蘋文稿》十卷，已佚。事见《南涧甲乙稿》卷二二《祐甫墓志铭》。今录诗三十四首。